สวัสดีครับคุณ ผมอายุ 23 ปี อยากทราบว่า การกิน zinc อัดเม็ด สามารถกินติดต่อกันได้นานแค่ไหนครับ คือผมก่อนหน้าที่ผมจะกิน zinc ผมสูญเสียอสุจิจากการช่วยตัวเองทุกวัน ทำให้ผมรู้สึกอ่อนเพลียและสังเกตว่าอสุจิเจือจางมาก แต่หลังจากผมกิน zinc อัดเม็ดแล้ว รู้สึกว่ามันดีขึ้น ร่างกายสามารถผลิตอสุจิได้ทันสรุปคือ ผมอยากทราบว่า ถ้าผมสูญเสียเยอะแบบนี้ สามารถกินติดต่อกันไปเรื่อยๆได้ไหมครับ หรือต้องกิน 3 เดือนพัก 1 เดือนแล้วก็อยากทราบว่า หากเป็นวิตามินอื่นๆเช่น วิตามินบี ซี ต้องกินอย่างไรบ้างครับขอบครับ
สวัสดีค่ะ zinc หรือสังกะสีเป็นแร่ธาตุชนิดหนึ่งที่พบได้ในอาหารทั่วไปเช่น หอยนางรม หอยแมลงภู่ ปู กุ้ง ตับ ผักบางชนิดโดยเฉพาะเห็ด ผักคะน้า ถั่วและธัญพืช ไข่และนม ดังนั้นหากรับประทานอาหารได้อย่างหลากหลายครบ 5 หมู่ ไม่มีความจำเป็นต้องกินเสริมประโยชน์ของ zinc เช่น การสังเคราะห์เนื้อเยื่อหรือโปรตีนต่างๆในร่างกาย ช่วยในการทำงานของระบบภูมิคุ้มกัน การซ่อมแซมบาดแผล การเผาผลาญ การพัฒนาและการเจริญเติบโตของเซลล์โดยการรับประทาน zinc สามารถทำได้อย่างปลอดภัย แต่คงไม่ได้มีผลเรื่องการกระตุ้นตัวอสุจิได้โดยตรง มีปัจจัยหลายอย่างที่จะทำให้ระบบสืบพันธุ์เป็นไปได้อย่างปกติ เช่นการดูแลตัวเองทั่วไป งดการสูบบุหรี่หรือการดื่มแอลกอฮอล์จัดๆ เป็นต้น และอย่างที่กล่าวไปว่าถ้ากินจากอาหารได้ ไม่จำเป็นต้องกินเสริมวิตามินซีเป็นวิตามินที่พบได้ในผักผลไม้สด ถ้ากินผักผลไม้สดได้แนะนำการกินจากผักผลไม้จะดีกว่า เพราะจะได้กากใยที่ช่วยในการขับถ่ายร่วมด้วย ส่วนวิตามินบีเป็นวิตามินที่พบได้ทั่วไปเช่นในในข้าวกล้อง ธัญพืชต่างๆ หากต้องการกินเสริมให้กินภายในปริมาณที่ข้างฉลากกำหนดเท่านั้น